123.93 REGOLI DWAR STUDENTI OSPITATI (TAXXA FUQ L-INCOME) L-AVVIŻ LEGALI 112 tal-2006, kif emendat bl-Avviżi Legali 409 tal-2007, 57 tal-2009 u 426 tal-2012. L-AVVIŻ LEGALI 112 tal-2006, kif emendat bl-Avviżi Legali 409 tal-2007, 57 tal-2009 u 426 tal-2012. 1. Titolu. It-titolu ta’ dawn ir-regoli hu Regoli dwar Studenti Ospitati (Taxxa fuq l-Income). Tifsiriet. Emendata: A.L.409 tal-2007; A.L. 57 tal-2009. Kap. 123. 2. F’dawn ir-regoli, sakemm ir-rabta tal-kliem ma tkunx teħtieġ xort’oħra- "l-Att " tfisser l-Att dwar it-Taxxa fuq l-Income; "familja ospitanti " tfisser kull individwu li hu reġistrat ma’ l-Awtorità tat-Turiżmu bl-iskop li jospita studenti; "skola reġistrata " tfisser kull skola jew entità reġistrata mad-Dipartiment ta’ l-Edukazzjoni biex tkun skolata l-lingwi; " tnaqqis għall-użu mill-istess residenza " tfisser tnaqqis ta’ tlettelefuħamesmitteuro (€ 3,500) fis-sena mogħtija minħabba li wieħed jaqsam il-post tar-residenza tiegħu ma’ studenti. 3. Applikabilità. Id-disposizzjonijiet ta’ dawn ir-regoli japplikaw biss jekk il-kondizzjonijiet kollha elenkati f’dawn ir-regoli jkunu osservati. 4. Kif jiġi stabbilit il-profitt nett. Il-profitt nett ta’ familja ospitanti għall-ospitar ta’ studenti, taxxabbli għal kull sena ta’ stima, għandu jiġi stabbilit skond il-formula li ġejja: G-(R+S) fejn: G tfisser il-pagamenti gross ri ċevuti mingħand skola reġistrata għall-ospitar ta’ studentiR tfisser it-tnaqqis għall-użu mill-istess residenza S hija tnaqqis għall-ispejjeż meqjus ekwivalenti għal 65 % ta’ (G-R) 5. Rendikont li jrid jintbagħat minn skola reġistrata. Emendata: A.L.426 tal-2012. (1) Kull skola reġistrata għandha f’kull waqt iżżomm notamenti aġġornati dwar kull familja ospitanti lil min tagħmel xi pagament għall-ospitar ta’ studenti, fejn jitniż/lu dawn id-dettalji li ġejjin: (a) isem ukunjom; (b) indirizz; (ċ) numru ta’ dokument ta’ identifikazzjoni legalment validu jew tar-reġistrazzjoni tat-taxxa fuq l-income; (d) data tal-ħlas; (e) ammont gross imħallas; (f) numru tar-reġistrazzjoni ma’ l-Awtorità tat-Turiżmu: Iżda, f’każ ta’ koppja miżżewġa, id-dettalji msemmija fil-paragrafi (a) u (ċIżda, f’każ ta’ koppja miżżewġa, id-dettalji msemmija fil-paragrafi (a) għandhom jinżammu dwar iż-żewġ konju [i. (2) Kull skola reġistrata għandha, għar-rigward ta’ kull sena, tħejji u tibgħat għall-għanijiet ta’ u bil-mod stipulat fis-subregola (3) u fuq formola li tiġi provduta jew approvata mill-Kummissarju, rendikontħiħ u korrett fi tliet kopji li jiġu utilizzati kif ġej: (a) żew ġ kopji li jirreferu għas-sena 2005 għandhom jingħataw lill-familja ospitanti sal-31 ta’ Jannar tas-sena ta’ wara, kopja waħda biex tinżamm mill-familja ospitanti u l-kopja l-oħra biex tintbagħat mill-imsemmija familja ospitanti lill-Kummissarju flimkien mal-prospett li jrid jintbagħat skond l-artikoli 10 u 11 ta’ l-Att dwar l-Amministrazzjoni tat-Taxxa, u l-istess proċedura għandha ssir għal kull sena li tiġi wara; (b) it-tielet kopja għandha tinżamm mill-iskola reġistrata bħala notament tagħha. (3) Ir-rendikont imsemmi fis-subregola (2) għandu jkun fih il-partikolaritajiet personali dwar l-identità tal-familja ospitanti u kull tagħrif ieħor li jinħtieġ għall-għanijiet tat-taxxa u għandu juri l-ammont gross tal-pagamenti magħmula lill-familja ospitanti għall-ospitar ta’ studenti skond dawn ir-regoli. (4) Kull skola reġistrata għandha tibgħat rendikont lill-Kummissarju, f’format elettroniku kif approvat mill-Kummissarju, li juri d-dettalji preskritti fis-subregola (3) sal-aħħar ta’ Jannar tas-sena li tiġi wara dik li għaliha l-pagamenti jkunu saru. (5) Kap. 372. Kap. 372. Meta familja ospitanti ma tkunx ġiet provduta b’rendikont skond is-subregola (2) mill-iskola reġistrata, hija tista’ ġġib din il-kwistjoni quddiem il-Kummissarju li mbagħad jista’ jieħu azzjoni ta’ rimedju skond il-każ; madankollu, dik l-ommissjoni min-naħa ta’ l-iskola reġistrata m’għandhiex teħles lill-familja ospitanti mill-obbligu tagħha li tippreżenta l-prospett li hu meħtieġ li jintbagħat taħt id-disposizzjonijiet ta’ l-artikolu 10 jew 11 ta’ l-Att dwar l-Amministrazzjoni tat-Taxxa. 6. Tnaqqis dwar pagament lill-familja ospitanti. Minkejja kull disposizzjoni oħra ta’ l-Att, skola reġistrata tkun biss tista’ tingħata tnaqqis taħt l-artikolu 14(1) ta’ l-Att dwar pagamenti magħmula lil familja ospitanti għall-ospitar ta’ studenti, jekk il-kondizzjonijiet meħtieġa mir-regola 5 ikunu osservati kollha.